recursal/SuperWikiNEXT-32B huggingface dataset:
**Ritarilude** (*Lygaeus equestris*) on harvinainen, kookas, punamusta ludelaji.

Koko ja ulkonäkö
----------------

Ritarilude on kookas, 8,0–14,0 mm, pitkänomainen ludelaji. Väritys on räikeän punamusta ja värien rajat ovat terävät. Musta väri muodostaa aikuisen hyönteisen selkäpuolelle ristiä muistuttavan kuvion. Siipien mustassa kärkikalvossa on selvästi erottuva valkoinen laikku. Raajat ja tuntosarvet ovat mustat.

Hyvin yleinen ja laajalle levinnyt verilude (*Corizus hyoscyami*) muistuttaa ritariludetta jonkin verran.

Levinneisyys
------------

Ritarilude on laajalle levinnyt laji, jota tavataan suurimmassa osassa Etelä- ja Keski-Euroopassa sekä Skandinavian eteläosissa. Idässä levinneisyysalue ulottuu aina Kiinaan ja Venäjän kaukoitään asti. Suomessa ritariludetta tavataan ainoastaan Ahvenanmaalla, Turun saaristossa sekä lounaisrannikolla, ja se on kaikkialla hyvin paikoittainen.

Suomen lajiston uhanalaisarvioinnissa 2010 se on luokiteltu elinvoimaiseksi.

Elintavat
---------

Suomessa ritarilude esiintyy kuivilla ja kuumilla paikoilla, joissa kasvaa sen ravintokasvia, kalliokäärmeenpistonyrttiä (*Vincetoxicum hirundinaria*). Etenkin ensimmäiset nymfiasteet ovat täysin riippuvaisia käärmeenpistonyrtistä, aikuisia voi tavata satunnaisesti myös muilta kasveilta. Lude imee ravinnokseen kasvinesteitä kukinnoista ja siemenistä. Laji talvehtii aikuisena ja sopivaan talvehtimispaikkaan voi kerääntyä runsaasti yksilöitä.

Aikuisia luteita tavataan Suomessa elokuun alusta kesäkuulle.

Lähteet
-------

1. ↑  Anders Albrecht, Heidi Viljanen, Pasi Sihvonen: Ritarilude – *Lygaeus equestris* *Suomen Lajitietokeskus*.  2019. Viitattu 23.3.2022.
2. 1 2 3 4 5  T. Rintala & V. Rinne: *Suomen luteet*. Helsinki: Hyönteistarvika TIBIALE Oy, 2010. ISBN 978-952-92-7512-0.  s. 198 ja 282.

Aiheesta muualla
----------------

* Laji.fi: Ritarilude (*Lygaeus equestris*)
* Prachtridderwants - Lygaeus equestris (hollanniksi)
* ITIS: *Lygaeus equestris* (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q587028
* Wikispecies: Lygaeus equestris
* ARKive: lygaeus-equestris
* BioLib: 71653
* BOLD: 371756
* CoL: 8P8ZN
* EoL: 609649
* EPPO: SPITEQ
* EUNIS: 246849
* Fauna Europaea: 453501
* Fauna Europaea (new): e65ae9a3-6785-4c66-947a-329ff143f998
* GBIF: 2007862
* iNaturalist: 362835
* IRMNG: 11373587
* ITIS: 107804
* Lygaeoidea Species File: 1220466
* NBN: NHMSYS0020705703
* NCBI: 696229

 |

 |
**Bredträsket** on (ruots. *Bredträsket* ) on Ruotsissa Norrbottenissa Bodenin kunnassa sijaitseva järvi, joka kuuluu Rånejoen vesistöön.

Maantietoa
----------

Bredträsket on 2,1 kilometriä pitkä, 2,1 kilometriä leveä ja sen pinta-ala on 198 hehtaaria eli 1,98 neliökilometriä. Se on U-kirjaimen muotoinen järvi, jossa sen etelärannasta työntyy luoteeseen päin 850 metriä pitkä niemi Bredträskudden. Niemen vastarannalla sijaitsee pieni suo, jonka läpi virtaa puro. Järvi on saareton. Järvi on autio, mutta sen rantaan tulee pohjoisesta tie ja sen eteläpuolelta ohittaa Granbergetin suunnalta tuleva tie. Lähin asutus sijaitsee Mjöträsketin rannalla.

Luontoarvoja
------------

Lähialueen maaperän yleisimmät maalajit ovat moreeni (78 %), turve (6,5 %), siltti (0,5 %) ja kallioalue (2,5 %). Muut alueet ovat vesistöjä. Järvi on metsien ympäröimä, vaikka luoteis- ja kaakkoispuolilla on harvapuista suoaluetta. Järven niemi on avohakattu.

Vesistösuhteet
--------------

Bredträsket kuuluu Rånejoen vesistössä (päävesistötunnus 7) Abramsånin sivujoen valuma-alueeseen. Abramsånin valuma-alueen pinta-ala on noin 242 neliökilometriä (km²), joka on 6 % vesistön 4 207 km² pinta-alasta. Järvi on Abramsånin läpivirtausjärvi ja sen luusuan kohdalla on valuma-alueen pinta-ala 117 km². Kun järven valuma-alue on noin 48 % Abramsånin valuma-alueesta, voidaan arvioida myös keskivirtaaman (MQ) olevan samassa suhteessa noin 1,2 m³/s joen 2,45 m³/s keskivirtaamasta. Joki tulee lännessä sijaitsevasta Degervattnetista ja se laskee viereisen Mjövattnetin läpi Bredträsketin lahden pohjukkaan. Laskujoki alkaa järven koillispään lahdesta ja se laskee heti siellä sijaitsevaan Övre Åträsketiin. Järven omaa lähialuetta on vain 18,2 km² ja lähialueelta laskee järveen kaksi suo-ojaa.

Lähteitä
--------

### Huomautuksia

1. 1 2  Järven luusuan virtaamatiedot on arvioitu suhteuttamalla valuma-alueiden tiedot mainitun joen joensuussa mitattuun keskivirtaamaan.
2. 1 2  Asia on luettu ruotsinkielisestä wikipediasta artikkelista sv:Bredträsket (Råneå socken, Norrbotten).

### Viitteet

1. 1 2 3 4  Svenskt Vattenarkiv - Vattenytor (SVAR 2012) suora linkki SVAR\_2012\_2 (ZIP)), SMHI, 2016, viitattu 26.11.2020 (ruotsiksi)
2. 1 2 3 4 5  Bredträsketin järvi *Lantmäteriet*. Gävle:  Lantmäteriet. Viitattu 26.11.2020. (ruotsiksi)
3. 1 2 3 4 5  Bredträsket (SE735031-175611) *Vatteninformationssystem*. Tukholma, Ruotsi:  Länsstyrelsen. Viitattu 26.11.2020. (ruotsiksi)
4. ↑  Thoms-Hjärpe, Christina: Län och huvudavrinningsområden i Sverige (PDF),Faktablad nr 10, 2002, SMHI, viitattu 26.11.2020 (ruotsiksi)
5. ↑  Rånejoki (SE732092-179483) *Vatteninformationssystem*. Tukholma, Ruotsi:  Länsstyrelsen. Viitattu 26.11.2020. (ruotsiksi)
6. 1 2  Abramsån (SE734012-176906) *Vatteninformationssystem*. Tukholma, Ruotsi:  Länsstyrelsen. Viitattu 26.11.2020. (ruotsiksi)
7. ↑  Om flödesstatistik för Sveriges vattendrag (Excel-tiedostoon, selitykset), 13.11.2009, viitattu, 460-506, 26.11.2020 (ruotsiksi)
**Aune Kallinen** (s. 1975) on suomalainen, Raaseporissa*selvennä* asuva teatteriohjaaja ja esitystaiteilija. 

Kallinen toimii Teatterikorkeakoulussa yhteisen opetuksen keskuksen johtajana ja esittävien taiteiden professorina, opetusalanaan nykyteatteri. Koulutukseltaan hän on Teatteritaiteen maisteri (TeM) ja opiskellut Teatterikorkeakoulussa vuosina 1996–2000 ohjaajantyön koulutusohjelmassa. Hän toimi Ylioppilasteatterin taiteellisena johtajana vuosina 2001–2004 yhdessä ohjaaja Minna Harjuniemen kanssa. Heidät palkittiin Vuoden Kiila -kulttuuripalkinnolla vuonna 2004. Kallinen on toiminut myös Esa Kirkkopellon johtamassa Toisissa tiloissa -taiteilijakollektiivissa ja opettanut teatterikoulussa Mosambikissa. 

Kallinen on kirjoittanut artikkelin teatterin uudesta poliittisuudesta *Nykyteatterikirja - 2000-luvun alun uusi skene* -teokseen (toim. Annukka Ruuskanen LIKE 2011), jossa hän pohtii oman työskentelynsä periaatteita. Hän on problematisoinut töissään eturyhmäpolitiikaksi typistyvää yhteiskunnallista taidetta, valtaa sekä viihdettä. Hän haluaa töissään näyttää sen, että erilaiset poliittiset totuudet voivat elää yhtä aikaa. Henkilökohtaisuus ei tarkoita hänelle itseilmaisua tai halua paljastaa itsestään jotain. Henkilökohtainen on hänelle töissään arvokasta koska se on myös yleistä ja poliittisesti tunnustettua. Hän on pyrkinyt etenkin Yhteiskunnallista liikettä -trilogiassa luomaan yhteisen, moniäänisen, ennalta määrittelemättömän näyttämön yhdessä yleisön kanssa. Esitystä on kuvailtu nykypäivän Joseph Beuysin tyyliseksi.

Aune Kallinen on tehnyt yhteistyötä muun muassa ohjaaja Minna Harjuniemen, kuvataiteilija Teemu Mäen, kuvataiteilija Jaana Kokon, muusikko Laura Murtomaan, koreografi Jenni Koistisen ja dramaturgi Tuomas Timosen kanssa.

Taiteellinen työskentely
------------------------

* *Macondo* (2000) Ylioppilasteatteri, ohjaus ja käsikirjoitus,
* *Muotitalo* ( politics and performance ) (2004) Ylioppilasteatteri, ohjaus,
* *Tyttöjen ilta* (2005) Ateneum-sali ohjaus (yhdessä Tuomas Timosen kanssa)
* *Kuolevainen* 2006-2007 videotyö Teemu Mäen kanssa,
* *Juhlat* (2009) Suvilahden Tiivistämö (yhdessä Laura Murtomaan, Teemu Mäen ja Jaana Kokon kanssa),
* *Yhteiskunnallista liikettä -trilogia* (2006-2012) Kiasma-teatteri
* *Runar ja Kyllikki – koomiseksi uudistettu tragedia* (2010) Rovaniemen teatteri, ohjaus
* *Sädekehistä- täydellisen politiikka* (2015) Kiasma-teatteri

Lähteet
-------

1. ↑  Hanna-Leena Helavuori TINFO-tiedotteessa 21/2012


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Eric Frederick Trump** (s. 6. tammikuuta 1984 New York, New York, Yhdysvallat) on yhdysvaltalainen liikemies, hyväntekeväisyyden harrastaja ja TV-persoona. Hän on Donald Trumpin ja Ivana Zelníčkován kolmas lapsi, ja johtaa Trump Organizationia yhdessä veljensä Donald Jr.:n kanssa. Lisäksi hän on perustanut Eric Trump Foundationin ja omistaa sen ohella Trump Wineryn sekä 18 golfklubia.

Eric Trump on esiintynyt isänsä *Diili*-televisiosarjassa 25 jaksossa vuosina 2010–2015.

*The New York Observer* -lehti nimesi Eric Trumpin 20 tärkeimmän nuoren hyväntekeväisyyden harrastajan joukkoon vuonna 2013 ja *Wine Enthusiast Magazine* luovutti hänelle samana vuonna "vuoden nouseva tähti" -palkinnon.

Syntymä, varhainen elämä ja koulutus
------------------------------------

Eric Frederick Trump syntyi New Yorkissa 6. tammikuuta 1984. Hän on kolmas liikemies Donald Trumpille ja malli Ivana Trumpille syntyneistä lapsista; hänellä on isoveli Donald Jr. ja isosisko Ivanka. Vuonna 1991 Donald ja Ivana Trump erosivat.

Hän valmistui Pottstownissa, Pennsylvaniassa lähellä Philadelphiaa sijaitsevasta Hill Schoolista vuonna 2002, ja toimi myöhemmin sen hallituksessa vuoteen 2013 saakka.

Ura
---

Eric Trump liittyi isänsä Trump Organization -yritykseen. Hän toimii sen varatoimitusjohtajana yhdessä veljensä ja sisarensa kanssa. Vuonna 2006 Eric Trump perusti Eric Trump Foundationin, yleishyödyllisen säätiön, jonka tarkoituksena on kerätä rahaa vakavasti sairaille lapsille.

Yksityiselämä
-------------

Trump on ollut naimisissa aiemman pitkäaikaisen tyttöystävänsä, itseään kahta vuotta vanhemman Lara Yunaskan kanssa 8. marraskuuta 2014 lähtien. Yunaska on *Inside Editionin* apulaistuottaja.

Lähteet
-------

1. 1 2 3 4  Eric Trump IMDb:ssä (englanniksi)
2. ↑  2013 Rising Star of the Year: Eric Trump (Arkistoitu – Internet Archive) (englanniksi)
3. ↑  Celebrityprepschools Internet Archivessa (englanniksi)
4. ↑  The New York Observer: New York's Young Philanthropist Powerhouse Eric Trump (englanniksi)
5. ↑  Eric Trump Marries Lara Yunaska in Palm Beach Wedding (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Muut | 
* IdRef

 |

 |
Ritarikatu Hallituskadun kulmasta pohjoiseen Rauhakadun suuntaan. Oikealla Suomalaisen Kirjallisuuden Seuran talo.
Ritarikatu Aleksanterin­kadulta pohjoiseen katsottuna. Oikealla Ritarihuone, vasemmalla Valtioneuvoston linnan itäinen siipi­rakennus, entinen Ulkoasiainministeriö.
**Ritarikatu** (ruots. *Riddargatan*) on lyhyehkö katu Helsingin Kruununhaassa. Se johtaa Aleksanterinkadulta pohjoiseen Rauhan­kadulle hieman Marian­kadun länsipuolella. Kadun pohjoisin osa Säätytalon puistikon kohdalla on nykyisin kävelykatu, muu osa katua on yksi­suuntainen pohjoisesta etelään päin.

Nykyisen Ritarikadun paikalla oli katu jo 1600-luvulla. Se tunnettiin tuolloin nimellä *Residens­hus­gatan* sen varrella sijainneen virasto­talon mukaan. Myöhemmin kadun nimenä oli myös *Berggatan* (Vuorikatu). Nykyisen ruotsin­kielisen nimensä (aluksi kirjoitettuna Riddare Gatan) katu sai vuonna 1820, koska jo silloin kadun varrelle suunniteltiin rakennusta säätyvaltiopäiviä varten.. Ritarihuone valmistui kuitenkin tämän kadun ja Mariankadun väliin vasta vuonna 1864. Suomenkielinen nimi Ritarikatu vahvistettiin virallisesti vuonna 1909, mutta se oli ollut käytössä jo sitä ennen.

Vuonna 1812 vahvistetun asemakaavan mukaan katua olisi jatkettu Liisan­kadulle saakka, mutta myöhemmässä kaava­muutoksessa se lyhennettiin nykyiseen pituuteensa.

Valtioneuvoston linnan tontti rajoittuu itä­sivultaan Ritari­katuun. Rakennuksen itäinen, Ritari­kadun puoleinen siipi­rakennus oli vuosi­kymmeniä Ulkoasiainministeriön käytössä, kunnes ministeriö muutti 1980-luvulla Katajanokan Merikasarmiin. Tämän vuoksi Ritari­katu tuli tunnetuksi myös poliittisena käsitteenä, jolla tarkoitettiin Ulko­asiain­ministeriötä.

Lähteet
-------

1. 1 2 3  Helsingin kadunnimet, Helsingin kaupungin julkaisuja nro 24, 1970

Aiheesta muualla
----------------

* Kuvia tai muita tiedostoja aiheesta **Ritarikatu** Wikimedia Commonsissa
prinssi **Phetsarath Rattanavongsa** (s. 19. tammikuuta 1890 Luang Phrabang – 14. lokakuuta 1959 Luang Phrabang) oli Laosin pääministeri.

Lapsuus ja aikuisuus
--------------------

Rattanavongsa syntyi kuninkaallissuvulle vuonna 1890. Hänen isänsä oli prinssi Bounkhong ja hänen äitinsä kuningatar Thongsy. Rattanavongsa opiskeli siirtolaisena Lycee Chasseloup Laubatissa Saigonissa ja jatkoi siitä Lycée Montaigneniin, sekä École Colonialeniin. Rattanavongsa palasi takaisin Laosiin missä hän meni naimisiin prinsessa Nhin Kham Vennenin kanssa. Rattanavongsa sai vuonna 1919 tittelin, joka oli ollut hänen isänsä hallussa. Rattanavongsalla oli korkeimman luokan armeijan joukot koko maassa. Samana vuonna Rattanavongsa nimitettiin alkuperäiskansojen johtajaksi. Vuonna 1942 hänet nimitettiin pääministeriksi. Hän toimi pääministerinä vuoteen 1945. Rattanavongsa oli mukana Kiinan-Japanin sodassa kenraalina, kunnes vuonna 1945 Japanin antauduttua, Rattanavongsa lähetti sähkeen, missä hän kertoo että Japanin antautuminen ei vaikuttanut Laosiin, mutta varoittamalla heitä ulkopuolisista väliintuloista. Rattanavongsa luopui virastaan ja asettui Thaimaahan asumaan.

### Kuolema

Rattanavongsa kuoli vakavan aivoverenvuodon seurauksena 14. lokakuuta 1959.

Lähteet
-------

1. ↑
2. ↑  Ratanavongsa Phetsarath *World War II Database*. Viitattu 18.3.2016.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat

 |

 |
**Culsu** on etruskien mytologiassa naispuolinen demoni, joka seisoo alamaailman porteilla. Hänen tunnusmerkkejään ovat palava soihtu ja sakset. Saksilla on ilmeisesti tarkoitus leikata elämänlanka poikki. Nimi Culsu merkitsee "Se joka kietoo" tai vaihtoehtoisesti "Se joka kiertyy" tai "Se joka kerii", mikä viittaa siihen, että demonilla olisi jokin yhteys käärmeisiin tai langan – kuten elämänlangan – kerimiseen.

Culsu esitetään usein soihtua kantavana hahmona, joka tarkoittaa että hän saattoi olla myös psykopompos, henkiolento, joka ohjaa vainajaa tuonpuoleiseen. Culsun vastinpari oli ovien ja porttien kaksikasvoinen jumala Culsans, joka on ilmeisesti ollut roomalaisten Janus-jumalan esikuva.

Lähteet
-------

* Lurker, Manfred : A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9

### Viitteet

1. ↑  Lurker 1987, s. 45
2. 1 2  Thalia Took: Culsu, Etruscan Underworld Demoness *Obscure Goddess Online Directory*. Viitattu 12.10.2021. (englanniksi)
**Ritari Siniparta** (engl. *Monsieur Verdoux*) on vuonna 1947 valmistunut yhdysvaltalainen elokuva, jonka ohjasi, tuotti ja käsikirjoitti Charlie Chaplin. Luonteeltaan *Ritari Siniparta* on musta komedia.

Alun perin Chaplin sai vihjeen elokuvaohjaaja Orson Wellesiltä, joka oli suunnitellut dokumenttisarjaa sarjamurhaajista. Welles oli tutustunut ranskalaisen, jo teloitetun sarjamurhaajan Henri Désiré Landrun tapaukseen. Muistelmissaan *Oma elämäkertani* Chaplin kertoo, kuinka Welles vaati nimensä lisäämistä elokuvan käsikirjoittajaksi, vaikka Wellesin osuus jäi vihjeen antamiseen ja Landrun tarina oli yleisesti tunnettua historiaa. Elokuvan alkuteksteissä tosin lukee *Basic Idea by: Orson Welles* (Perusidea).

*Ritari Siniparta* oli ensimmäinen Chaplinin pitkä elokuva, jossa hän ei esittänyt kuuluisaksi tullutta kulkurihahmoaan. Chaplin näytteli itse pääosaa, harmaahapsista ranskalaista herrasmiestä monsieur Verdoux'ta. Tämä hurmasi varsinkin iäkkäitä, varakkaita naisia, vei heidän rahansa ja lopulta murhasi heidät. 

Viimeisen yrityksensä ilmeisen tahallisen karrikoidusti kuvatun naisen kohdalla hän kuitenkin jätti kaiken kesken ja salli poliisin ottaa hänet kiinni – koska hänen oikea perheensä, jonka hyvinvoinnin vuoksi hän oli rikoksensa tehnyt, oli kuollut suuren laman kourissa ja Verdoux'n koko maailma oli tuhoutunut.

Hänen viimeisiksi sanoikseen jäävät: "En olekaan koskaan maistanut rommia!", kun vankilanjohtaja tarjoaa hänelle viimeistä lasillista ennen giljotiiniin vientiä. 

Loppukuvaksi jää mielikuva kyynisestä ja mitään katumattomasta miehestä, joka menee kuolemaan, koska kaikkien on kuoltava joskus. Se, että kuolema tulee mestaamalla ja tuomiona murhista, näyttää olevan hänelle aivan samantekevää. 

Tämän mustan komedian kolkko illuusiottomuus tyrmistytti aikalaiset, mutta nykyään teosta pidetään Chaplinin merkkityönä. On esitetty ajatuksia, että hän nimenomaan tällaisella aiheella esitti vastalauseita sen johdosta, että hänet oli aiheetta leimattu kommunistiksi HUAC-kuulustelujen yhteydessä.

Lähteet
-------

1. ↑  Matti Salo: HILJAISET SANKARIT

Kirjallisuutta
--------------

* Chaplin, Charles: *Oma elämäkertani.* (Alkuteos: *My autobiography.*) Suomentanut Seere Salminen. WSOY, Helsinki. 1964.
Johannes Elmblad**Johannes Vilhelm Samuel Elmblad** (1853–1910) oli ruotsalainen oopperalaulaja. Elmbladin ääniala oli basso. Hän opiskeli laulua Berliinissä 1874–1878 Julius Stockhausenin johdolla, minkä jälkeen lauloi oopperassa ja konserteissa sekä Australiassa, Amerikassa että Euroopan maissa. Bayreuthin musiikkijuhlilla hänellä oli monta tärkeää bassoroolia. Vuosina 1897–1902 Elmblad oli Tukholman oopperan laulaja ja näyttämöohjaaja, minkä jälkeen siirtyi taas pois kotimaastaan ja oli samoissa tehtävissä ulkomailla, muun muassa Leipzigissa vuodesta 1906. Elmblad saavutti mainetta ainakin Wagner-laulajana.

Lähteet
-------

1. 1 2  *Otavan Iso tietosanakirja, osa 2*, s. 827. Helsinki: Otava, 1961.
2. ↑  Tietosanakirja (1909), osa 2 vuodelta 1910, palsta 625


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |
**Skorpioniahven** (*Centrogenys vaigiensis*) on Tyynessämeressä elävä ahvenkaloihin kuuluva kalalaji. Se on **skorpioniahventen** heimon (Centrogenyidae) ainoa laji.

Taksonomia
----------

Alun perin vuonna 1824 Quoy ja Gaimard luokittelivat skorpioniahvenen kuuluvaksi skorpionisimppujen heimoon (Scorpaenidae) nimellä *Scorpaena vaigiensis*. Vuonna 1829 Georges Cuvier siirsi sen meriahventen heimoon (Serranidae) lajina *Centropristis scorpaenoides*, koska havaitsi sen muistuttavan useita meriahvenlajeja. Vuonna 1842 Richardson sijoitti sen omaan sukuunsa nimellä *Centrogenys vaigiensis*. Skorpioniahven on luokiteltu kuuluvaksi useisiin eri heimoihin, meriahventen lisäksi muun muassa etelänbasseihin (*Percichthyidae*). Myöhemmin luokitteluissa heimoksi on vakiintunut *Centrogenyidae*, jonka ainoa laji se on. Tämä skorpioniahventen heimo on kuitenkin siirretty alalahkosta Percoidei alalahkoon Labroidei (huulikalat).

Anatomia
--------

Skorpioniahven voi kasvaa 25 cm:n pituiseksi, mutta yleisemmin kalat ovat alle kymmensenttisiä. Ruumiinmuodoltaan skorpioniahven muistuttaa ahventa. Selkäevä on pitkä ja piikikäs, ja myös rinta- ja peräevissä on piikkejä. Pää ja silmät ovat melko kookkaat ja sieraimissa on rusettimainen läppä. Skorpioniahvenen pohjaväritys on vaalean harmaa tai ruskea. Ruumiissa on tummemmanruskeita ja harmaita laikkuja, joita on myös evissä, joissa ne voivat olla yhteyneitä epämääräisiksi viiruiksi.

Levinneisyys ja elintavat
-------------------------

Skorpioniahventa tavataan trooppisista vesistä indopasifiselta merialueelta. Sen levinneisyysalue ulottuu Nikobaareilta Uuteen-Guineaan, Australian pohjoisrannikolle ja Ryūkyūsaarille. Lajin ravintoa ovat pienet kalat ja äyriäiset, kuten katkaravut ja ravut. Se elää kivikkoisilla alueilla ja koralliriuttojen läheisyydessä. Toisinaan lajia pidetään myös akvaariokalana.

Lähteet
-------

1. ↑  Jeffrey M. Leis & Thomas Trnski: Larval development of the Indo-Pacific perciform fish, *Centrogenys vaigiensis* (Pisces: Centrogeniidae).  *Ichthyological Research*, 2000, 40. vsk, nro 4, s. 413–418. Artikkelin verkkoversio. Viitattu 13.10.2011.  (englanniksi)[vanhentunut linkki]
2. ↑  Family Centrogenyidae (peilipalvelin) *FishBase*. Froese, R. & Pauly, D. (toim.). Viitattu 13.10.2011. (englanniksi)
3. 1 2  *Centrogenys vaigiensis* (peilipalvelin) *FishBase*. Froese, R. & Pauly, D. (toim.). Viitattu 13.10.2011. (englanniksi)
4. 1 2  Joseph S. Nelson: *Fishes of the world*, s. 347. John Wiley and Sons, 2006. ISBN 978-0-471-25031-9. Kirja Googlen teoshaussa (viitattu 13.10.2011). (englanniksi)
5. 1 2  Family Centrogeniidae (PDF) FAO. Viitattu 13.10.2011. (englanniksi)[vanhentunut linkki]


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1126975
* Wikispecies: Centrogenys vaigiensis
* AFD: Centrogenys\_vaigiensis
* BOLD: 191693
* CoL: S9W7
* FishBase: 10339
* GBIF: 2396363
* iNaturalist: 368564
* IRMNG: 10448835
* ITIS: 645614
* NCBI: 274789
* WoRMS: 280055

 |

 |
**Mustjärv** (myös *Võru Mustjärv* ja *Poti järv*) on Virossa Võrumaalla Võrun kunnassa sijaitseva järvi.

Maantietoa
----------

Järvi on 320 metriä pitkä, 80 metriä leveä, ja sen pinta-ala on 1,7 hehtaaria. Se sijaitsee pitkittäisessä painaumassa, joka toimii rajana Võrun kaupunkialueen ja sen pohjoispuolella sijaitsevan laajan peltoaukean välillä. Järvi on 11,7 metriä syvä, mutta sen keskisyvyys on 5,5 metriä. Kummallakin puolella järveä sijaitsee laakson reunoilla asuinalueet, joiden viereen on rakennettu teollisuusalue. Järven lähirannat ovat niitymäistä kosteikkoa, jossa kasvaa harvakseltaan puita ja pensaita. Rantaviivan pituus on 700 metriä. Järvelle ei tule tietä.

Luontoarvoja
------------

Vesi vaihtuu järvessä hyvin hitaasti. Vedenväri on ruskehtavan punainen ja sen näkösyvyys on pieni. Järvessä elää ainakin hauki, särki, ahven, lahna, suutari ja ruutana.

Vesistösuhteita
---------------

Mustjärv kuuluu Võhandu jõen valuma-alueeseen, jossa sen lasku-uoma Poti oja on Koreli ojan sivu-uoma ja Koreli oja on vuorostaan Vanajõen sivuhaara. Järvi on Poti ojan läpivirtausjärvi. Siihen ei tule muita ojia. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

Huomautuksia
------------

1. ↑  Järven tilavuus on laskettu kertomalla järven pinta-ala sen keskisyvyydellä. Tämä ei ole viranomaisten määrittämä arvo!
2. 1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.

Lähteet
-------

1. 1 2 3 4 5 6 7 8 9 10 11  Keskkonnaregister: Mustjärv (VEE2126000) *Keskonnainfo*. Tallinna, Viro:  Keskkonnaministeerium. Viitattu 22.8.2020. (viroksi)
2. ↑  Tamre, Ruta (toim.): *Eesti järvede nimestik*. Tallinna, Viro: Keskkonnaministeeriumi Info- ja Tehnokeskus, 2006. ISBN 978-9985-881-40-8. Teoksen verkkoversio (PDF) (viitattu 22.8.2020). (viroksi) (Arkistoitu – Internet Archive)
3. 1 2  Mustjärv (Võrumõisa Mustjärv, Võru Mustjärv, Poti järv), kalapeedia.ee, viitattu 22.8.2020
Billy Hughes ollessaan pääministeri vuonna 1919.
**William Morris Hughes** (25. syyskuuta 1862 – 28. lokakuuta 1952) oli australialainen poliitikko, joka toimi Australian seitsemäntenä pääministerinä vuosina 1915–1923. Hänet tunnetaan parhaiten maan johtamisesta Ensimmäinen maailmansodan aikana, mutta hänen vaikutusvaltansa kansalliseen politiikkaan kesti useita vuosikymmeniä. Hughes oli liittovaltion parlamentin jäsen aina vuodesta 1901 kuolemaansa asti eli yli 50 vuotta ja pidempään kuin kukaan toinen Australian historiassa ja hän oli kuollessaan maan pitkäaikaisin pääministeri, mutta Robert Menzies myöhemmin kylläkin rikkoi ennätyksen. Hän edusti uransa aikana kuutta poliittista puoluetta, joista johti viittä ja hänet erotettiin kolmesta.

Lähteet
-------

1. ↑  Prime Ministers:Billy Hughes
2. ↑  Biography for HUGHES, the Rt. Hon. William (Billy) Morris, CH QC
3. ↑  National Archives of Australia: William Hughes
4. ↑  It’s exactly a century since a Welsh speaking Aussie PM returned to Wales in triumph

AustraliaAustralian pääministerit

* Edmund Barton
* Alfred Deakin
* Chris Watson
* George Reid
* Andrew Fisher
* Joseph Cook
* Billy Hughes
* Stanley Bruce
* James Scullin
* Joseph Lyons
* Earle Page
* Robert Menzies
* Arthur Fadden
* John Curtin
* Frank Forde
* Ben Chifley
* Robert Menzies
* Harold Holt
* John McEwen
* John Gorton
* William McMahon
* Gough Whitlam
* Malcolm Fraser
* Bob Hawke
* Paul Keating
* John Howard
* Kevin Rudd
* Julia Gillard
* Tony Abbott
* Malcolm Turnbull
* Scott Morrison
* Anthony Albanese


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Australia
* Alankomaat
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Australia
* Deutsche Biographie
* Trove

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Billy Hughes
**Ephel Duath** on italialainen progressiivista metallia esittävä yhtye.

Historia
--------

Ephel Duath perustettiin vuonna 1998 Padovassa, Italiassa. Yhtye aloitti studioprojektina Davide Tison (laulu, kitara, koskettimet) ja Giuliano Mogicaton (laulu, kitara, basso) ohjastuksella. Yhtyeen nimi tulee J.R.R. Tolkienin kirjasta "Taru sormusten herrasta".

Kun yhtye oli myynyt ensimmäistä - ja viimeistä - demoaan "Operaa" yli tuhat kappaletta, yhtye julkaisi debyyttialbuminsa "Phormulan" Code666 -levy-yhtiön nimissä vuonna 2000.

Tämän jälkeen Ephel Duath solmi sopimuksen Earache -levy-yhtiön kanssa ja julkaisi vuonna 2001 albumin "Rephormula", joka sisälsi debyyttialbumin lisäksi heidän "Opera" -demonsa.

Davide Tiso tahtoi nyt muuttaa yhtyeen kokoonpanoa. Hän halusi mukaan henkilöitä, joilla olisi hardcore punk-, jazz-, blues-, funk- ja progressive rock -vaikutteita. Niinpä yhtyeeseen otettiin Luciano George Lorusso lauluun, Davide Piovesan rumpuihin, Davide Tolomei puhtaisiin lauluihin ja Fabio Fecchio bassoon. Giuliano Mogicato ei ollut enää yhtyeessä mukana.
Tällä kokoonpanolla yhtye julkaisi albumin "The Painter's Palette" vuonna 2003.

Vuoden 2005 loppupuolella Ephel Duath julkaisi uuden albumin "Pain Necessary to Know". Tällä levyllä Davide Tolomei ei enää ollut mukana. Albumin äänitysten jälkeen rumpali Davide Piovesan erosi yhtyeestä ja hänet korvasi Sergio Ponti.
Myöhemmin basisti Fabio Fecchio erotettiin yhtyeestä.

Vuonna 2007 Ephel Duath julkaisi remix-albumin, "Pain Remixes the Known", levystä "Pain Necessary to Know".

Ephel Duath julkaisi uuden albuminsa "Through My Dog's Eyes" 26. tammikuuta 2009. Levyn äänitysten jälkeen laulaja Luciano George Lorusso joutui jättämään bändin.

Jäsenet
-------

### Nykyinen kokoonpano

* Davide Tiso (1998 - ) Kitara, koskettimet, laulu
* Marco Minnemann (2008 - ) Studiorummut
* Sergio Ponti (2006 -) Live -rummut

### Entiset jäsenet

* Fabio Fecchio (2003 - 2007) - Basso
* Riccardo Pasini (2005) - Koskettimet
* Davide Piovesan (2003 - 2005) - Rummut
* Davide Tolomei (2003 - 2004) - Laulu
* Giuliano Mogicato (1998 - 2001) - Kitara, basso, laulu
* Luciano George Lorusso (2003 - 2008) – Laulu

Diskografia
-----------

* Phormula (2000)
* Rephormula (2001)
* The Painter's Palette (2003)
* Pain Necessary to Know (2005)
* Pain Remixes the Known (2007) - Remix-albumi levystä "Pain Necessary to Know"
* Through My Dog's Eyes (2009)
* Hemmed By Light, Shaped By Darkness (2013)

Aiheesta muualla
----------------

* Kotisivut
* Ephel Duath MySpace
**Epidamnoslaisten aarrekammio** (m.kreik. Θησαυρὸς τῶν Ἐπιδαμνίων, *Thēsauros tōn Epidamniōn*), tutkimuksessa myös *Aarrekammio III*, oli antiikin aikainen aarrekammio Olympiassa Kreikassa. Se on saanut nimensä siitä, että sen arvellaan olleen Epidamnoksen kaupungin rakennuttama, mutta tunnistus ei ole täysin varma. Aarrekammion rauniot sijaitsevat Archaía Olympían kunnassa Olympian arkeologisella alueella, joka on Unescon maailmanperintökohde.

Olympian viiden läntisimmän aarrekammion rauniot ylärinteen puolelta nähtynä. Epidamnoslaisten aarrekammio on näistä kolmas vasemmalta.
Epidamnoslaisten aarrekammio rakennettiin arkaaisella kaudella noin vuonna 525 eaa. Se oli yksi Olympian lukuisista aarrekammioista, jotka oli rakennettu riviin pyhäkköalueen pohjoislaidalle Kronios-vuoren etelärinteeseen, Nymfaionin ja Stadionin välille. Epidamnoslaisten aarrekammio oli näistä kolmas lännestä päin laskettuna. Aiemmin se sijoitettiin joskus neljänneksi. Sen länsipuolella sijaitsi Syrakusalaisten aarrekammio ja itäpuolella Byzantionlaisten aarrekammio. Aarrekammion eteläpuolella sijaitsi Metroon.

Sekaannus aarrekammion sijainnista johtuu Pausaniaasta, jolta säilynyt teksti teoksessa *Kreikan kuvaus* on kyseisessä kohdassa epäselvä ja mahdollisesti vaurioitunut: hän sanoo epidamnoslaisten pystyttäneen Olympian kolmannen ja neljännen aarrekammion, ikään kuin rakennuksia olisi ollut kaksi, mutta toisaalta sanoo tämän kanssa ristiriitaisesti, että epidamnoslaisilla oli pyhäkköalueella vain yksi aarrekammio.

Aarrekammio oli pienen anta-temppelin näköinen rakennus, jonka pronaoksessa anta-seinien välissä oli kaksi pylvästä (*distylos in antis*), ja joka edusti doorilaista tyyliä. Rakennuksen cellan leveys oli 6,57 metriä ja pituus 12,85 metriä. Julkisivu oli etelään päin.

Lähteet
-------

1. 1 2 3 4  Olympia, Treasury of the Epidamnians (3) (Building) *Perseus*. Viitattu 7.4.2022.
2. ↑  Ministry of Culture and Sports *Olympia's Treasuries*.  Arkistoitu 11.5.2022. Viitattu 7.4.2022.
3. 1 2 3  Dyer, Louis: Olympian Treasuries and Treasuries in General.  *The Journal of Hellenic Studies*, 1905, 25. vsk, s. 294–319. Artikkelin verkkoversio.  Huom.: Lähteessä Aarrekammio III on merkitty Epidamnoslaisten aarrekammion sijasta Tuntemattomaksi aarrekammioksi.

Aiheesta muualla
----------------

* Kuvia tai muita tiedostoja aiheesta **Epidamnoslaisten aarrekammio** Wikimedia Commonsissa
*Tämä artikkeli käsittelee filosofia. Theodoros Kyreneläinen oli matemaatikko.*
**Theodoros** (m.kreik. Θεόδωρος, n. 335–260 eaa.) oli antiikin kreikkalainen kyreneläiseen koulukuntaan kuulunut filosofi. Hänen liikanimensä oli **Theodoros Jumalaton** (Θεόδωρος ὁ ἄθεος), koska hän kielsi jumaluudet. Jotkut kutsuivat häntä itseään ivallisesti "Jumalaksi".

Theodoros oli ylhäistä syntyperää ja kotoisin Kyrenestä. Diogenes Laertioksen mukaan hän oli Annikeriksen ja dialektikko Dionysioksen oppilas. Hänet ajettiin pois kotikaupungistaan poliittisista syistä, minkä seurauksena hän muutti Ateenaan. 

Theodoros oli julkiateisti ja kielsi kaikki jumalia koskevat uskomukset, kirjoittaen aiheesta mm. teoksen *Jumalista*. Nämä näkemykset ovat ilmeisesti vaikuttaneet Epikurokseen. Epikuros ei kuitenkaan kieltänyt jumalten olemassaoloa täysin, ainoastaan heidän kiinnostuksensa ihmisiä kohtaan.

Lopulta Theodoroksen filosofiset ja moraaliset mielipiteet saivat aikaan skandaalin. Hänet haastettiin areiopagin eteen ja karkotettiin myös Ateenasta. Lopulta hän vetäytyi takaisin Kyreneen.

Lähteet
-------

* Diogenes Laertios: *Merkittävien filosofien elämät ja opit*, s. 82, 85-88 (II.8.86, II.8.97-104), 463. Suomennos ja selitykset Marke Ahonen. Helsinki: Kustannusosakeyhtiö Summa, 2003. ISBN 952-5418-07-3.

Aiheesta muualla
----------------

* Diogenes Laertios: *Merkittävien filosofien elämät ja opit*:
	+ Theodoroksen elämäkerta (osana Aristippoksen elämäkertaa) (englanniksi)
	+ Theodoroksen elämäkerta (osana Aristippoksen elämäkertaa) (kreikaksi)
**Theokoleon** (m.kreik. Θεηκολεών, *Theēkoleōn*) oli antiikin aikainen papiston käyttämä rakennus Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa.

Theokoleon rakennettiin alun perin klassisella kaudella noin vuonna 360 eaa. Se oli todennäköisesti Olympian papiston (*theokoloi*) kokoontumis- ja mahdollisesti myös asuinpaikka Prytaneionin ohella. Lisäksi rakennuksessa asui mahdollisesti myös muuta pyhäkköalueen henkilökuntaa. Rakennusta muutettiin sen historian aikana usein.

Theokoleon sijaitsi Olympian temenos-alueen eli *Altiksen* ulkopuolella Zeuksen temppelin länsipuolella ja Feidiaan työpajan pohjoispuolella. Rakennus oli suorakulmainen ja koostui alun perin kahdeksasta huoneesta, jotka oli rakennettu keskellä olleen pihan ympärille. Keskuspihan jokaisella neljällä sivulla oli kaksi pylvästä, joiden kautta neljästä huoneesta oli pääsy pihalle; muista huoneista oli ovet näihin neljään huoneeseen. Tässä vaiheessa rakennuksen koko oli noin 18 x 18 metriä. Myöhemmin rakennuksen itäpuolelle lisättiin vestibyyli ja kaksi huonetta lisää. Hellenistisellä ajalla noin 300 eaa. rakennuksen itäpuolelle rakennettiin suurempi peristyylipiha, jonka ympärillä oli lisää huoneita. Niitä rakennettiin mahdollisesti lisää vielä roomalaisella ajalla. Lisärakennuksen koko oli noin 38,6 x 40,4 metriä.

Theokoleonin länsipuolella oli Heroon, jonka pohjakaavassa oli ympyränmuotoinen osa neliön sisällä. Sitä heerosta, jolle se oli omistettu, ei kuitenkaan tiedetä.

Lähteet
-------

1. 1 2 3 4  Olympia, Theokoleon *Perseus*. Viitattu 15.2.2016.
2. 1 2 3  Theokoleon Ministry of Culture and Sports. Viitattu 15.2.2016.
3. 1 2 3  Stillwell, Richard & MacDonald, William L. & McAllister, Marian Holland (toim.): "Olympia, Greece", *The Princeton Encyclopedia of Classical Sites*. Princeton, N. J.: Princeton University Press, 1976. Teoksen verkkoversio.

Aiheesta muualla
----------------

* Kuvia tai muita tiedostoja aiheesta **Theokoleon** Wikimedia Commonsissa
**José Manuel Rojas Bahamondes** (s. 23. kesäkuuta 1983 Talagante, Chile) on chileläinen jalkapalloilija. Hän edustaa chileläistä Universidad de Chileä ja on pelipaikaltaan puolustaja.

Ura
---

Rojas on edustanut koko ammattilaisuransa ajan kasvattajaseuraansa Universidad de Chileä, lukuun ottamatta lainasopimusta Independienteen vuonna 2006.

Rojas teki ensiesiintymisensä Chilen maajoukkueessa 9. toukokuuta 2007 ystävyysottelussa Kuubaa vastaan.

Aiheesta muualla
----------------

* José Rojasin tilastot National Football Teams -sivustolla (englanniksi)

Chilen joukkue – Jalkapallon MM-kilpailut 2014
1 Bravo |
2 Mena |
3 Albornoz |
4 Isla |
5 Silva |
6 Carmona |
7 Sánchez |
8 Vidal |
9 Pinilla |
10 Valdivia |
11 Vargas |
12 Toselli |
13 Rojas |
14 Orellana |
15 Beausejour |
16 Gutiérrez |
17 Medel |
18 Jara |
19 Fuenzalida |
20 Aránguiz |
21 Díaz |
22 Paredes  |
23 Herrera |
Valmentaja Sampaoli

Chilen joukkue – Copa América 2015
1 Bravo |
2 Mena |
3 Albornoz |
4 Isla |
5 Silva |
6 Fuenzalida |
7 Sánchez |
8 Vidal |
9 Pinilla |
10 Valdivia |
11 Vargas |
12 Garcés |
13 Rojas |
14 Fernández |
15 Beausejour |
16 Pizarro |
17 Medel |
18 Jara |
19 Gutiérrez |
20 Aránguiz |
21 Díaz |
22 Henríquez |
23 Herrera |
Valmentaja Sampaoli
Mary Cassatt: Louisine W. Havemeyerin muotokuva.
Edgar Degas: Tanssisali *Havemyerin kokoelma* Metropolitan Museum, New York.
**Louisine Waldron Elder Havemyer** (28. heinäkuuta 1855 New York - 6. tammikuuta 1929 New York) oli yhdysvaltalainen feministi, taiteen keräilijä ja hyväntekeväisyyden harjoittaja.

Elämänvaiheita
--------------

Louisine Havemyer syntyi rikkaan kauppiasperheen tyttäreksi. Perheen isä kuoli yllättäen vain 42-vuotiaana ja Louisinen äiti päätti pian tämän jälkeen matkustaa lapsineen tutustumaan Eurooppaan. Perheen mukaan otettiin täti Amanda McCready ja serkku, toimittaja Mary Mapes Dodge. Pariisissa Mary Mapes Dodge tutustutti Havemyerin Mary Cassattiin, joka oli yhdysvaltalainen impressionismista vaikuttunut taidemaalari.   

Havemyerin ja Cassattin ystävyydestä sai alkunsa Havemyerin taidekokoelma. Cassatt innosti Havemyeria ostamaan Edgar Degas’n työn ja lopputuloksena oli maailman suurin Degas-kokoelma. Kokoelma täydentyi myös Renoirin, Courbet’n, Manet’n ja Cézannen töillä. 

Louisine Havemyer solmi avioliiton vuonna 1883 Henry O. Havemyerin kanssa. Myös aviomies oli innokas taidekeräilijä. Hänen mielenkiintonsa suuntautui vanhoihin mestareihin ja japanilaiseen taiteeseen. Aviopari teki sopimuksen, että he kysyvät toisiltaan mielipidettä ennen hankintoja. Yhdessä he keräsivät lähes kaikkea: Frans Halsia, El Grecoa, Rembrandtia ja erilaisia taide-esineitä. Kriitikot kutsuivat heidän kokoelmaansa "parhaaksi ja viisaiten kerätyksi". 

Aviomiehen kuoltua vuonna 1907 Havemyer suuntasi tarmonsa naisten oikeuksien ajamiseen. Vuonna 1913 hän perusti *Kansallisen naisten puolueen* yhdessä radikaalifeministi Alice Paulin kanssa. Havemyerista tuli merkittävä toiminnan rahoittaja. Hän herätti huomiota vuonna 1919 polttamalla presidentti Woodrow Wilsonin kuvan. Tekonsa vuoksi hän oli yhden yön vankilassa yhdessä häntä huomattavasti nuorempien naisasianaisten kanssa.  

1920-luvulla Havemyer oli aktiivinen naisasianainen ja kirjoitti muistelmateoksensa. Ne hän osoitti pojanpojalleen ja kehotti tätä myös jatkamaan naisten aseman parantamista. Ystävyys Pariisissa asuvaan Mary Cassattiin säilyi läpi loppuelämän: hän vieraili usein ystävänsä luona. Vuonna 1929 hän teki testamenttinsa: Metropolitan Art Museum saisi 113 maalausta ja 29 muuta teosta. Lopuista saisivat lapset valita mieleisensä. Pitkään sairastettuaan Havemyer kuoli vuonna 1929.

Lähteet
-------

1. 1 2
2. ↑
3. ↑   (1979) *Lady of the silver skates : the life and correspondence of Mary Mapes Dodge, 1830-1905*. Jamestown, R.I.: Clingstone Press, 77. ISBN 0-9602454-1-3.
4. 1 2
5. ↑
6. ↑
7. ↑

Aiheesta muualla
----------------

* 
* 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Alankomaat

 |
|  |
| Taiteenala | 
* RKD Artists

 |
|  |
| Muut | 
* IdRef

 |

 |
**Theodoros Gaza** (m.kreik. Θεόδωρος Γαζῆς, *Theodōros Gazēs*, lat. *Theodorus Gazes*, n. 1398–1475) oli kreikkalainen humanisti, joka edisti huomattavasti kreikan kielen tuntemusta Länsi-Euroopassa. Thessalonikasta lähtöisin ollut Gaza eli Konstantinopolissa ja noin vuodesta 1444 Kreikassa, missä toimi kreikan kielen ja filosofian opettajana. Vuonna 1447 hänet nimitettiin ensimmäiseksi kreikan kielen professoriksi Ferraraan ja kolme vuotta myöhemmin filosofian professoriksi Roomaan. Hän kirjoitti kreikan kieliopin ja käänsi mm. Aristoteleen, Dionysios Halikarnassoslaisen ja Johannes Khrysostomoksen teoksia latinaksi. Vuodesta 1483 alkaen Gaza julkaisi Aristoteleen eläintieteelliset teokset.

Lähteet
-------

1. 1 2  *Otavan Iso tietosanakirja*, osa 2 vuodelta 1961, palsta 1661.
2. ↑  *Facta*, osa 3 vuodelta 1977, palsta 10.
3. ↑  *Otavan Suuri Ensyklopedia*, s. 1096.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
* WorldCat

 |
|  |
| Kansalliset | 
* Norja
* Chile
	+ 2
* Espanja
	+ 2
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Tšekki
* Australia
* Kreikka
	+ 2
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* Mathematics Genealogy Project

 |
|  |
| Henkilöt | 
* Italian People
* Deutsche Biographie
* Trove

 |
|  |
| Muut | 
* Europeana
* IdRef

 |

 |
**José Ortiz Bernal** (s. 4. elokuuta 1977 Almería, Espanja) on espanjalainen jalkapalloilija. Hän on pelipaikaltaan hyökkääjä.

Ura
---

Ortiz siirtyi Almeríaan vuonna 1998. Kauden 1999–2000 hän pelasi italialaisessa Ravenna Calciossa, jonka jälkeen palasi kotikaupunkiinsa.

Palattuaansa Almeríaan joukkue nousi Segunda Divisióniin vuonna 2002. Hän teki seuraavalla kaudella 2002–2003 maan toiseksi korkeimmalla sarjatasolla viisi maalia. Hän on pelannut jokaisella Espanjan sarjatasolla, alkaen Tercera Divisiónista.

Kaudella 2006–2007 Ortiz oli joukkueensa kapteeni ja kuului kiistatta avauskokoonpanoon. Hän oli kauden päätteeksi Almeríaan kolmanneksi paras maalintekijä, kun joukkue nousi ensi kertaa historiassaan maan pääsarjaan Primera Divisióniin. Ensimmäisellä kaudellaan pääsarjassa hän pelasi 24 ottelua ja teki niissä 10 maalia.

3. tammikuuta 2010 Ortiz ehti olla kentällä viisi minuuttia, kun hän onnistui maalinteossa naapuriseura Xereziä vastaan. Ottelu päättyi Almerían tärkeään 1–0-voittoon, joukkue oli juuri antanut potkut meksikolaisvalmentajalleen Hugo Sánchezille.

Triviaa
-------

Kausina 2007–2009 pelatessaan Almeríassa José Ortiz oli yksi kolmesta pelaajasta, joiden toinen sukunimistä oli Ortiz. Kaksi muuta pelaaja olivat Mané ja Juanma Ortiz.

Aiheesta muualla
----------------

* Esittely BDFutbol -sivustolla
**Rick Wamsley** (s. 25. toukokuuta 1959 Simcoe Ontario) on kanadalainen uransa päättänyt maalivahti. Hän pelasi urallaan 407 NHL-ottelua 13 kauden aikana.

Ennen NHL-uraansa Wamsley pelasi kolme kautta juniorikiekkoa OHA-liigassa St. Catharines Fincupsin, Hamilton Fincupsin ja Brantford Alexandersin joukkueissa. Kaudelle 1979–1980 Wamsley teki ensimmäisen ammattilaissopimuksensa Montreal Canadiensin organisaatioon. Kausi kului kuitenkin farmijoukkue Nova Scotia Voyageursin riveissä. Myös seuraava kausi kului pääosin farmissa, joskin Wamsley pääsi pelaamaan viisi peliä myös NHL-joukkueen maalilla.

Kaudesta 1981–1982 alkaen Wamsley vakiinnutti asemansa NHL-joukkueen maalivahtina. Käytännössä Wamsley oli 38 pelatulla ottelulla Canadiensin ykkösmaalivahti. Wamsley pelasi Montrealissa kauden 1983–1984 loppuun ja kauden jälkeen hän siirtyi pelaamaan St. Louis Bluesiin kaupassa, jossa liikuteltiin kylkiäisinä erinäisiä varausvuoroja. Bluesissa Wamsley pelasi liki neljä kautta kunnes Blues kauppasi hänet yhdessä Rob Ramagen kanssa Calgary Flamesiin vaihdossa Steve Bozekiin ja Brett Hulliin maaliskuussa 1988. Flamesissa Wamsley pelasi Mike Vernonin tuuraajaana tammikuuhun 1992 asti. 2. tammikuuta 1992 Flames ja Toronto Maple Leafs tekivät ison pelaajakaupan jossa Flames luopui Wamsleyn lisäksi Doug Gilmourista, Jamie Macounista, Kent Mandervillesta ja Ric Nattressista saaden vastineeksi Craig Beruben, Alexander Godynyukin, Gary Leemanin, Michel Petitin ja Jeff Reesen. Toronto ei nähnyt juurikaan käyttöä Wamsleylle ja hän pääsi pelaamaan treidin jälkeen loppukaudella vain kahdeksan ottelua. Seuraavalla kaudella otteluita Maple Leafsin maalilla kertyi vain kolme ja niiden lisäksi AHL-farmiseura St. John's Maple Leafsssa kaksi ottelua. Kauden jälkeen Wamsley totesi uransa olevan ohi.

Keväällä 1989 Wamsley voitti Stanley Cupin Calgaryssa.

Lähteet
-------

1. ↑  St. Louis Blues goaltending history : Rick Wamsley *www.goaliesarchive.com*.  Arkistoitu 14.5.2021. Viitattu 27.3.2021.
2. ↑  Rick Wamsley Hockey Stats and Profile at hockeydb.com *www.hockeydb.com*. Viitattu 27.3.2021.
3. ↑  Calgary Flames goaltending history : Rick Wamsley *www.goaliesarchive.com*.  Arkistoitu 12.5.2021. Viitattu 27.3.2021.
**Kvaternaari** (lat. *quaternarius*) eli **tetrapodia** (m.kreik. τετραποδία, "nelijalkainen") on runomittojen tyyppi, jossa säe koostuu neljästä runojalasta. Nimitykset ovat peräisin antiikin kreikkalaisesta metriikasta ja roomalaisesta runoudesta. Mitta tunnetaan yleisimmin latinalaisperäisellä nimellään.

Jambin, trokeen ja anapestin tapauksessa, joissa metron koostuu kahdesta jalasta, kvaternaari vastaa käytännössä dimetriä.

Kvaternaarimittoja
------------------

Kreikkalaisen ja roomalaisen runouden kvaternaarimittoja ovat muun muassa ( = lyhyt tavu,  = pitkä tavu,  = anceps eli lyhyt tai pitkä tavu):

**Jambinen kvaternaari** (*ja4*) eli **jambinen dimetri** (*jad*)

Säe koostuu neljästä jambijalasta eli kahdesta jambimetronista.
, | ,
**Trokeinen kvaternaari** (*tr4*) eli **trokeinen dimetri** (*trd*)

Säe koostuu neljästä trokeejalasta eli kahdesta trokeemetronista.
, | ,
**Anapestinen kvaternaari** (*an4*) eli **anapestinen dimetri** (*and*)

Säe koostuu neljästä anapestijalasta eli kahdesta anapestimetronista.
, | ,
**Bakkhinen kvaternaari** (*ba4*) eli **bakkhinen tetrametri**

Säe koostuu neljästä bakkhisesta metronista.
 |  |  | 
**Kreetalainen kvaternaari** (*cr4*) eli **kreetalainen tetrametri**

Säe koostuu neljästä kreetalaisesta metronista.
 |  ||  |

Lähteet
-------

1. ↑  Liddell, Henry George & Scott, Robert: τετραποδία *A Greek-English Lexicon*.  1940. Oxford:  Clarendon Press / Perseus Digital Library, Tufts University.  (englanniksi)
**Jenni Kivelä** (s. 1974) on suomalainen koreografi ja tanssitaiteilija.

Kivelä valmistui ylioppilaaksi Kallion lukiosta 1993. Hän opiskeli kulttuurituottajan opintoja 1994–1996 ja valmistui tanssitaiteen kandidaatiksi 1999 ja maisteriksi 2001 Teatterikorkeakoulusta. Kivelä on työskennellyt Zodiak – Uuden tanssin keskuksen housekoreografina 2004–2005 ja TADaC Theatre Academy Dance Companyn taiteellisena johtajana vuosina 2007–2008. Hän on tehnyt teoksia eri tanssiryhmille Suomessa ja ulkomailla kuten Helsinki Dance Company, Mobita Dansco, Pori Dance Company, Norrdans, Transitions Dance Company Laban. Hän on työskennellyt valtion kolmevuotisen taiteilija-apurahan turvin 2007–2009 ja 2014–2016. Hänen koreografiansa Juhlapäiviä voitti Saitaman kansainvälisen koreografikilpailun Japanissa vuonna 2005. Hänen teoksiaan on esitetty Suomessa ja ulkomailla lukuisissa eri paikoissa.

Lähteet
-------

1. 1 2 3  Ansioluettelo *Jenni Kivelän verkkosivut*. Viitattu 2.6.2023.
2. ↑  Zodiak *like.fi*. Viitattu 13.10.2017.
3. ↑  Jenni Kivelä, mikä on TADaC? *Liikekieli.com*.  Arkistoitu 14.10.2017. Viitattu 13.10.2017. (englanniksi)
4. ↑  Liian onnelliset ihmiset – Helsingin Kaupunginteatteri *Helsingin Kaupunginteatteri*. Viitattu 13.10.2017.
5. ↑  Koreografi Jenni Kivelä vierailee Mobita/Danscossa *ts.fi*. Viitattu 13.10.2017.
6. ↑  PDC Pori Dance Company *poridancecompany.blogspot.fi*. Viitattu 13.10.2017.
7. ↑  En fantastiskt totalupplevelse av kärlek *st.nu*. Viitattu 13.10.2017. (ruotsiksi)
8. ↑
9. ↑  Jenni Kivelä - *www.jennikivela.com*. Viitattu 13.10.2017.
Ricky Aitamai vuoden 2013 Maanosaliittojen cupissa. 
**Ricky Aitamai** (s. 22. joulukuuta 1991 Tahiti) on tahitilainen jalkapalloilija, joka edustaa maansa pääsarjassa pelaavaa AS Vénusta. Aitamain pelipaikka on vasen laitapuolustaja tai keskikenttä. Hän kuuluu myös Tahitin jalkapallomaajoukkueeseen. Aitamai on 178 senttimetriä pitkä.

Ura
---

Aitamai on edustanut koko uransa nykyistä seuraansa AS Vénusta. Hän debytoi seurassa vuonna 2011. 

Tahitin jalkapallomaajoukkueessa Aitamai debytoi Uutta-Kaledoniaa vastaan maaliskuussa 2013. Saman vuoden kesäkuussa Aitamai pelasi Maanosaliittojen cupissa Brasiliassa, jonne Tahiti oli selviytynyt voitettuaan edellisvuonna Oseanian mestaruuden. Maanosaliittojen cupissa Aitamai pelasi kaikissa kolmessa Tahitin murskatappioon päättyneissä otteluissa.

Lähteet
-------

* Ricky Aitamai Transfermarkt-sivustolla (englanniksi)
* 
* (Arkistoitu – Internet Archive)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.